Шарл д’Орлеан
Искате ли да възпрете…

Превод от френски: Пенчо Симов, 1978

chitanka.info

Искате ли да възпрете

на реките буйността

и на птичите ята

да завържете крилете?

А захващат се и с двете

луди хора по света.

Искате ли да възпрете

на реките буйността?

Ние зиме сме и лете

на Съдбата под властта;

бъдещата суета,

чийто ход навред приет е,

искате ли да възпрете?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.